arnastofnun/IGC-2024 huggingface dataset:
Bougainville

Sjálfstjórnarhéraðið Bouganville er sjálfstjórnarhérað innan Papúu Nýju-Gíneu. Það er norðvestan við Salómonseyjar. Það samastendur af samnefndri eyju, eyjunni Buka og ýmsum smáeyjum. Höfuðborgin er í dag Buka en Arawa verður hugsanlega höfuðstaðurinn í framtíðinni.

Árið 2011 bjuggu um 250.000 manns á eyjunum. Á eyjunum eru töluð fjöldamörg tungumál, bæði ástrónesísk mál og austurpapúsk mál. Margar pólýnesískar úteyjar heyra undir Bougainville þar sem pólýnesísk mál eru töluð. Því er tok pisin notað sem samskiptamál ("lingua franca") og enska notuð sem opinbert mál. Landfræðilega eru bæði Bougainville og Buka hluti af Salómonseyjum, þótt þau séu ekki hluti af ríkinu Salómonseyjum. Áður fyrr voru eyjarnar þekktar sem Norður-Salómonseyjar.

Fólk hefur búið á eyjunum í að minnsta kosti 29.000 ár. Á nýlendutímanum var eyjunum stýrt af Þjóðverjum, Áströlum, Japönum og Bandaríkjamönnum á ólíkum tímum. Nafnið kemur hins vegar frá frönskum flotaforingja, Antoine de Bougainville, sem kom þangað 1768.

Aðskilnaðarhreyfing hófst á Bougainville á 7. áratug 20. aldar og lýst var yfir stofnun Lýðveldisins Norður-Salómonseyja þegar Papúa Nýja-Gínea fékk sjálfstæði árið 1975. Næsta ár tók Papúa Nýja-Gínea yfir stjórn Bougainville. Borgarastríð 1988–1998 leiddi til dauða 20.000 manna. Helsta ástæða þess var deila um koparnámur. Friðarsamningarnir fólu í sér að Bougainville varð sjálfstjórnarhérað í upphafi 21. aldar. Árið 2019 var haldin kosning um hvort fólk vildi þar sjálfstæði eða halda tengslum við Papúu. Svo fór að 98% völdu sjálfsstæði. Héraðsstjórnin stefnir því að fullu sjálfstæði árið 2027.

Landfræði.

Sjálfstjórnarhéraðið Bougainville nær yfir Norður-Salómonseyjar. Langstærsta eyjan í eyjaklasanum er Bougainville. Landamæri Papúu Nýju-Gíneu og Salómonseyja liggur um 9 km langt sund sunnan við Bougainville. Norðan við eyjuna skilur mjótt sund Bougainville frá eyjunni Buka. Þar norður af eru margar afskekktari smáeyjar og rif:

Eyjarnar eru samtals 9.384 ferkílómetrar að stærð.

Stjórnmál.

Stjórnsýslueiningar.

Héraðið skiptist í þrjú umdæmi sem aftur skiptast í sveitarstjórnarsvæði. Sveitarstjórnarsvæðunum er skipt í hverfi og síðan manntalseiningar.

Samfélag.

Á eyjunum eru um 70% kristnir og eru þar töluð fjöldamörg tungumál. Tok pisin er notað sem sameiginlegt mál (lingua franca) og enska notuð sem opinbert mál.
Cerastium inflatum

Cerastium inflatum er jurt af hjartagrasaætt. Hún er ættuð frá Miðjarðarhafssvæðinu og Litlu-Asíu.
Hólmfríður Indriðadóttir

Hólmfríður Indriðadóttir (1802–1885) var skáldkona á Hafralæk. Hún fæddist á Grænavatni í Mývatnssveit 1802 en ólst upp í Baldursheimi og á Þverá í Reykjahverfi þar sem foreldrar hennar bjuggu. Þótt þau væru bjargálna mun Hólmfríður ekki hafa notið annarrar uppfræðslu en í lestri og barnalærdómi. Hún mun hins vegar hafa lært að skrifa fullorðin. Árið 1829 giftist Hólmfríður Jóni Jónssyni frá Hólmavaði. Voru þau hjónin fyrst í húsmennsku þar en bjuggu síðan um 26 ára skeið á Hafralæk. Þau áttu tíu börn en aðeins fimm náðu fullorðins aldri.

Ásamt systur sinni Sigurlaugu orti Hólmfríður "Rímur af Þorsteini bæjarmagni" og "Ármannsrímur". Ein orti hún "Rímur af Mirsa-Vitran" og þær hafa verið prentaðar.

Hólmfríður var amma Sigurjóns Friðjónssonar.
FC Vilniaus Vytis

FC Vilniaus Vytis er lið sem er í Pirma lyga. Liðið var stofnað árið 2012. Núverandi völlur LFF stadionas tekur tæp 5.400 í sæti.
Enska karlalandsliðið í knattspyrnu

Enska karlalandsliðið í knattspyrnu er annað af tveimur elstu knattspyrnulandsliðunum í heiminum, ásamt Skotlandi. Englendingar spiluðu sinn fyrsta landsleik sinn árið 1872. Heimavöllur Englands er Wembley-leikvangurinn í Lundúnum, og núverandi landsliðsþjálfari þeirra er Gareth Southgate.

Englendingar hafa einu sinni orðið heimsmeistarar, þegar England vann Vestur-Þjóðverja 4–2 í spennandi úrslitaleik árið 1966 á heimavelli. Besti árangur Englendinga síðan þá er 4.sæti (1990 og 2018). England hefur aldrei unnið Evrópumótið í knattspyrnu, besti árangur þeirra til þessa eru ađ komast í úrslitaleik áriđ 2021. Frægasti leikur Englendinga á móti Íslandi var sennilega á EM 2016 í Nice í Frakklandi þegar Englendingar töpuðu óvænt gegn Íslandi, þvert á flestar spár.

Leikmannahópur.

"Tölfræði uppfærð , 7. júní 2021 fyrir EM 2021."
Mikael Anderson

Mikael Neville Anderson (fæddur 1. júlí 1998) er íslenskur knattspyrnumaður sem spilar fyrir AGF Aarhus og íslenska karlalandsliðið í knattspyrnu sem vængmaður. Mikael á jamaíkískan föður og íslenska móður og var alinn upp að hluta í Danmörku. Hann hefur danskan ríkisborgararétt og hefur spilað fyrir ungmennalið Danmerkur en ákvað árið 2017 að spila fyrir Ísland.

Mikael skoraði sitt fyrsta A-landsliðsmark gegn Færeyjum 2021.
Hryggikt

Hryggikt (eða sjaldnar hrygggigt) er gigtarsjúkdómur þar sem langvinn bólga kemur fram í liðamótunum í hryggnum og oft líka nálægum liðamótum. Helstu einkennin eru bakverkur sem kemur og fer. Talið er að 0,13% fólks geti verið með hryggikt.
Sólvangur (Fnjóskadal)

Sólvangur er bær í Fnjóskadal í Suður-Þingeyjarsýslu.
Dav Pilkey

Dav Pilkey (f. 4. mars 1966) er rithöfundur, og er einna þekktastur fyrir ritröðina "Kafteinn Ofurbrók".

Útgefin rit.

"Dumb Bunnies".

Gefnar út undir dulnefninu Sue Denim

"Kafteinn Ofurbrók" / "Captain Underpants".

"Captain Underpants" afleiður.

Pilkey skrifaði bækurnar "Super Diaper Baby" og "Ook and Gluk" undir dulnefninu Harold Hutchins og George Beard.
Japan Airlines

Japan Airlines (JAL) er þjóðarflugfélag Japans með höfuðstöðvar í Shinagawa í Tókýó. Helstu flugvellir félagsins eru Haneda-flugvöllur og Narita-flugvöllur í Tókýó, og Kansai-flugvöllur og Itami-flugvöllur í Ósaka. Meðal dótturfélaga flugfélagsins eru J-Air, JAL Express, Japan Air Commuter, Japan Transocean Air, ZIPAIR Tokyo, Ryukyu Air Commuter og JAL Cargo. Það er hluti af samtökunum Oneworld.

Japan Airlines var stofnað árið 1951. Það var einkavætt að fullu árið 1987. Árið 2002 sameinaðist félagið Japan Air System sem var þriðja stærsta flugfélag Japans. Japan Airlines varð þá sjötta stærsta flugfélag heims. Eftir mikið tap óskaði félagið eftir gjaldþrotaskiptum árið 2010. Síðan þá hefur félagið verið endurskipulagt.
Kouvola

Kouvola er borg og sveitarfélag í í suðaustur-Finnlandi. Íbúar eru um 83.000 (2019). Borgin er við ána Kymijoki. Þar hefur verið byggð frá því á miðöldum.
Strikvaxblóm

Strikvaxblóm (fræðiheiti: "Hoya linearis") er fjölær jurt í vaxblómaætt. Henni var lýst af Nathaniel Wallich. Útbreiðslan er í Himalajafjöllum (Indland, Nepal, Myanmar og Kína).
Maccabi Tel Aviv

Maccabi Tel Aviv Football Club er Ísraelskt knattspyrnufélag frá borginni Tel Avív, og hluti af Maccabi-samtökunum. Mörg íþróttafélög og lið í Tel Aviv eru í tengslum við Maccabi og keppa í ýmsum íþróttagreinum, svo sem knattspyrnu körfubolta, júdó, sund, Handbolta og fleiri greinum.

Félagið var stofnað árið 1906 (sem HaRishon Le Zion-Yafo), en eftir að félagið flutti sig til Tel Avív breyttu þeir nafni félgsins í Maccabi Tel Aviv. Merking nafnsins Maccabi er – 'Það er engin eins og þú meðal guða' – , í merki félagsins er stjarna Davíðs sem tákn um Gyðinglegan uppruna félagsins. Maccabi Tel Aviv hafa unnið langflesta titla allra ísraelskra félaga eða 23 talsins.

Maccabi Tel Aviv er eina félagið í Ísrael sem hefur aldrei fallið niður um deild og eitt af þremur Ísraelskum félögum sem tekist hefur komist í riðlakeppni Meistaradeildar Evrópu. Einn Íslendingur hefur leikið fyrir félagið, Viðar Örn Kjartansson,sem lék 62 leiki fyrir þá gulu og skoraði í þeim 32 mörk.
Kaldrananeshreppur

Kaldrananeshreppur í Strandasýslu nær frá Selá í Steingrímsfirði að sunnan að Spena norðan við Kaldbaksvík. Í hreppnum er þorpið Drangsnes á Selströnd norðan við Steingrímsfjörð. Nokkur byggð er einnig í Bjarnarfirði milli Steingrímsfjarðar og Kaldbaksvíkur.

Jarðir í Kaldrananeshreppi 1858:
Fáni Argentínu

Fáni Argentínu tók formlega gildi 27. febrúar 1812. Í fyrstu var engin sól í miðju fánans en henni var bætt við 1818. Er sólin sögð vísa til hæsta guðs Inkaríkisins Inti.

Fáninn samanstendur af þremur jafnbreiðum lóðréttum borðum í hvítum og ljósbláum litum.

Teikning fánans er eignuð Manuel Belgrano.
Hoya pottsii

Hoya pottsii er fjölær jurt í vaxblómaætt. Henni var lýst af James Traill. Útbreiðslan er í Suðaustur-Asíu, frá Kína til Ástralíu.
Hoya caudata

Hoya caudata er fjölær jurt í vaxblómaættkvísl. Henni var lýst af Joseph Dalton Hooker. Útbreiðslan er í hitabeltisskógum Malasíu og Taílands.
Hoya multiflora

Hoya multiflora er fjölær jurt í vaxblómaættkvísl. Henni var lýst af Carl Ludwig Blume. Útbreiðslan er í Indónesíu, Malasíu, Filippseyjum, Taílandi og Víetnam.
Hoya nummularioides

Hoya nummularioides er fjölær jurt í vaxblómaættkvísl. Henni var lýst af Julien Noël Costantin. Útbreiðslan er á Taílandsskaga (Kambódíu, Laos, Taíland og Víetnam).
Hoya erythrostemma

Hoya erythrostemma er fjölær jurt í vaxblómaættkvísl. Henni var lýst af Kerr. Útbreiðslan er í Indónesíu, Malasíu og Taílandi.
Kvikuinnskot

Kvikuinnskot er hugtak í jarðfræði sem haft er um bergkviku sem kemur úr iðrum jarðar og þrengir sér inn í sprungur í jarðskorpunni eða inn á milli jarðlaga tiltölulega nærri yfirborði. Þau geta verið afar misstór. Lítil kvikuinnskot mynda mjóar og efnislitlar æðar og eitla í jarðlagastaflanum. Efnismikil kvikuinnskot geta myndað berghleifa sem eru margir rúmkílómetrar að stærð. Kvikuinnskotum fylgja oft jarðskjálftar og landris.
Hoya glabra

Hoya glabra er fjölær jurt í vaxblómaættkvísl. Henni var lýst af Rudolf Schlechter. Útbreiðslan er í Malasíu.
Lettneska karlalandsliðið í knattspyrnu

Lettneska karlalandsliðið í knattspyrnu er er fulltrúi Lettlands í knattspyrnu á alþjóðlegum vettvangi.

Lettland hefur einungis tekið þátt í einu stórmóti, það var EM 2004 í Portúgal.

Fyrsti landsleikur Letta var leikinn 24. september árið 1922 þegar þeir gerðu 1-1 gegn Eistlandi í Riga. Þeir tóku þátt í undankeppninni fyrir heimsmeistarakeppnina árið 1938 í Frakklandi. Árin 1940-1991 voru þeir hluti af Sovétríkjunum.

16. nóvember 1991, spilaði hið sjálfstæða Lettland aftur opinberlega.fyrsti leikurinn var 2-0 sigur leikur gegn Eistlandi í Klaipėda í Litháen.

EM undankeppni.

1996 undankeppnin var fyrsta undankeppni Lettlands fyrir Evrópumót. Þeir náðu þar ágætum árangri þar sem þeir lögðu Liechtenstein á heimavelli og útivelli og lentu þeir í öðru sæti riðilsins.

Árið 2004 lentu Lettar með Svíþjóð, Póllandi, Ungverjalandi og San Marino í riðli í undankeppni EM 2004. Þeim tókst þar að tryggja sig nokkuð óvænt í lokakeppnina úr erfiðum riðli. Frá árinu 2004 hefur enginn árangur náðst úr undankeppni EM.
Lindadúnurt

Lindadúnurt (fræðiheiti: "Epilobium alsinifolium") er plöntutegund af eyrarrósarætt. Lindadúnurt vex á Íslandi við lindir, fjallalæki og dýjavætur og er nokkuð algeng um allt land. Hún vex frá láglendi upp í 750 metra hæð yfir sjávarmáli en getur vaxið enn ofar þar sem jarðhita gætir. Hæst er hún skráð í 1170 metrum yfir sjávarmáli við Öskju.

Lindadúnurt líkist heiðadúnurt ("E. hornemannii") en hefur stærri blóm, stærri og oddhvassari blöð auk þess sem blöð lindadúnurtar eru dökkgrænni en blöð heiðadúnurtar.

Lindadúnurt er með algengustu plöntutegundum í dýjavist sem einkennist af mosavöxnum lindaruppsprettum.

Samband við aðrar tegundir.

Nokkrar tegundir sjúkdómsvaldandi sveppa hafa fundist á lindadúnurt. Sveppurinn "Septoria epilobii-alpini" fannst vaxandi á lindadúnurt í Reyðarfirði árið 1962 en til hans hefur ekki spurst síðan, að minnsta kosti ekki á Íslandi. Dúnurtapússryð "(Puccinia epilobii)" er algengur pússryðsveppur um allt land og vex á lindadúnurt ásamt nokkrum öðrum dúnurtum.
Hoya mitrata

Hoya mitrata er fjölær jurt í vaxblómaættkvísl. Henni var lýst af Kerr. Útbreiðslan er í Malasíu, Indónesíu og Taílandi.
Holtahnokki

Holtahnokki (fræðiheiti: "Bryum elegans") er tegund mosa af hnokkmosaætt. Útbreiðsla hans er í Evrópu, meðal annars á Íslandi.

Holtahnokki vex á skuggsælum stöðum, til dæmis í klettum, hraunum, fjallshlíðum, steinum og brekkum, holtum og í giljum. Hann finnst víða um land en er heldur útbreiddari á norðvestanverðum hluta landsins ef eitthvað er.
Hoya solaniflora

Hoya solaniflora er fjölær jurt í vaxblómaættkvísl. Henni var lýst af Rudolf Schlechter. Útbreiðslan er í Nýju-Guíneu.
Hoya wallichii

Hoya wallichii er fjölær jurt í vaxblómaættkvísl. Henni var lýst af C.M. Burton. Útbreiðslan er í Indónesíu og Malasíu.
Sprautusöltun

Er ein algengasta sprautunaraðferðin í dag, pækli er sprautað í kjötstykki með nálum, áður fyrr voru kjötstykkin sprautuð með handsprautum. Í dag kjötið er sett í vélar sem að hefur margar nálar til að sprauta í kjötstykkin, svokallaðar fjölnálasprautur. Kjötstykkin verða mýkri og safaríkari með sprautusöltun því að algengt er að sprauta 10-25% af pækli inn í kjötið. Þyngdaraukning er mjög algeng við sprautusöltun en það er mjög erfitt að halda öllum ábatanum í kjötstykkjunum við áframhaldandi vinnslu, eins og reikingu og/eða suðu. Oftast er sprautusöltun notu með pækilsöltun eða veltisöltun.

Notað t.d. við framleiðslu á hamborgarhrygg, beikoni, londonlambi og bayonesskinku.

Kostir: Söltunartími, dreifing salts er mjög jöfn og auðvelt að stjórna saltmagni.

Ókostir: Afurðirnar hafa styttra geymsluþol vegna þess að við sprautunina eru kjötstykkin opnuð með nálunum sem að getur hleypt inn gerlum. Því þarf að passa vel upp á hreinlæti.
Álftá

Áfltá í Mýrasýslu er lítil bergvatnsá sem kemur að mestu úr Hraundal og fellur út í Faxaflóa. Álftá skilur að Hraunahrepp og Álftaneshrepp. Í henni er Laxveiði. Fimm bæir eru í nágrenni við Álftá og draga nafn af henni.

Sturlunga saga.

Í Sturlunga sögu er sagt að frá því þegar Kolbeinn ungi veitti Þórði kakala eftirför vestur um Mýrar hafi Þórði orðið það helst til ráða að draga brú, sem þá var á Álftá, af henni til að tefja eftirförina.
Aftökur á Íslandi

Aftökum fjölgaði á Íslandi eftir siðaskipti og var þá dæmt eftir Stóradómi. Innan rannsóknarverkefnisins "Dysjar hinna dæmdu" við Háskóla Íslands hefur verið unnið að kortlagningu aftökustaða á Íslandi. Þar má finna gögn um 238 skrásettar aftökur, sem birtast í töflunni hér að neðan. Þessar aftökur áttu sér allar stað á tímabilinu 1550 til 1830, það er frá upphafi siðaskipta til loka þess tíma sem oftast er kenndur við upplýsingu.

Langflestir sem teknir voru af lífi voru alþýðufólk. Í um þriðjungi tilfella var aftakan refsing fyrir þjófnað, í um þriðjungi fyrir blóðskömm og dulsmál. Aðrar aftökur skiptust á morð, galdramál og aðrar sakir. Um 70% hinna líflátnu voru karlar en um 30% konur. Yngsti karlmaðurinn sem tekinn var af lífi var 14 ára. Dæmi eru um að ungar stúlkur hafi verið dæmdar til dauða en hlotið „náðun“ konungs, það er mildun dóms, þá oftast í lífstíðar-„slaverie“. Þær voru þá sendar í þrældóm í tugthús Kaupmannahafnar.

Miðbik þessa tæpra þriggja alda tímabils, frá 1625-1690, hefur verið nefnt brennuöld, en á þeim tíma voru 20 karlar og ein kona tekin af lífi fyrir galdra. Á síðari hluta 18. aldar voru umtalsvert fleiri dæmdir til dauða en í reynd voru teknir voru af lífi, eftir konungstilskipun sem barst árið 1758, um að dauðadómum skyldi ekki fullnægt með aftöku nema að fengnu samþykki konungs, en konungur mildaði fjölda dauðadóma frá íslenskum yfirvöldum. Þeim var þá oftast breytt í lífsstíðar-„slaverie“, þ.e. þrældóm.

Síðasta opinbera aftakan var sem fyrr segir framkvæmd árið 1830. Eftir það var fólk enn dæmt til dauða á Íslandi en í hvert sinn mildaði konungur dóminn. Dauðarefsing var loks alfarið afnumin úr íslenskum lögum árið 1928.
John Grant

John Grant (fæddur 25. júlí 1968) er íslensk/bandarískur tónlistarmaður.

Grant hóf ferilinn með rokkhljómsveitinni Czars þegar hann bjó í Denver Colorado. Sveitin starfaði frá 1994-2004. Grant varð eftir það sólólistamaður. Hann fór á Iceland Airwaves árið 2011 og kynntist Bigga Veiru úr GusGus. Biggi hljóðritaði plötu hans í kjölfarið "Pale green ghosts". Grant heillaðist af Íslandi og flutti þangað.

Grant hefur hjálpað íslenskum listamönnum í þýðingum meðal annars plötu Ásgeirs Trausta "Dýrð í dauðaþögn" yfir á ensku ("In the Silence") og "No Prejudice" með Pollapönki.

Grant hlaut árið 2022 íslenskan ríkisborgararétt.
HTML5 Boilerplate

HTML5 Boilerplate er sniðmát eða tilbúin uppsetning í HTML, CSS og JavaScript sem er ætluð til að búa til HTML5 vefi sem virka í mörgum mismunandi vöfrum.
Blaðgræna

Blaðgræna er hópur grænna litarefna sem finnast í blágrænum bakteríum og í grænukornum þörunga og plantna. Blaðgræna er nauðsynlegt litarefni við ljóstillífun, ferlið sem gerir plöntum kleift að taka upp orku frá ljósi.

Blaðgræna gleypir best blátt- og rautt ljós. Hún gleypir hins vegar lítið af grænu ljósi og því endurkastast það af blaðgrænunni og veldur því að við sjáum blaðgrænu sem græna á litinn. Tvær megingerðir af blaðgrænu er að finna í ljóskerfum grænna plantna: blaðgrænu a og blaðgrænu b.

Á haustin draga plöntur næringu úr blaðgrænu í rætur og geta lauf misst græna lit sinn.
Grímsárvirkjun

Grímsárvirkjun er vatnsaflsvirkjun í Skriðdal á Fljótsdalshéraði. Hún var gangsett árið 1958 og afl hennar er 2,8 MW. Eigandi virkjunarinnar er Orkusalan ehf.

Tenglar.

Grímsárvirkjun á vef Orkusölunnar
Hrúðurflétta

Hrúðurflétta er flétta sem hefur skorpulaga- eða hrúðurkennt vaxtarlag. Hrúðurfléttur vaxa því þétt upp við undirlagið sem getur verið jarðvegur, grjót, trjábörkur og fleira. Það er því nánast ómögulegt að losa hrúðurfléttur frá undirlaginu í heilu lagi.

Hrúðurfléttur eru í grunninn byggðar upp eins og aðrar fléttur með barkarlag, þörungalag og miðlag. Efra barkarlagið inniheldur yfirleitt litarefni og miðlagið skýtur rætlingum sem festa fléttuna við undirlagið.

Yfirborð hrúðurfléttna er yfirleitt hörð skorpa með sprungum sem geta opnast og lokast eftir því hversu rakt þal fléttunnar er. Margar hrúðurfléttur hafa sérstaka hæfni til að þola þurrk og að ljóstillífa í beinu sólarljósi eða lifa af við krefjandi aðstæður.
Sheehan heilkenni

Sheehan heilkenni (SH) er heiladingulsbilun sem verður hjá móður eftir barnsburð vegna blóðþurrðar til heiladingulsins. Algengt er að heilkennið lýsi sér í að móðir mjólki ekki og hafi ekki tíðablæðingar. Heiladingulsbilun veldur kortisólskorti og getur það verið lífshættulegt.
Hoya acuminata

Hoya acuminata er fjölær jurt í vaxblómaættkvísl. Útbreiðslan er í Assam, Bangladesh, austur Himalaja og Myanmar .
Hoya alwitriana

Hoya alwitriana er fjölær jurt í vaxblómaættkvísl. Útbreiðslan er í Filippseyjum.
Hoya bandaensis

Hoya bandaensis er fjölær jurt í vaxblómaættkvísl. Útbreiðslan er á Mólúkkaeyjum.
Óleóresín

Óleóresín er hálfföst blanda ilmolíu og trjákvoðu (resins) þar sem bæði efnin eru fengin úr sömu plöntunni. Óleóresín sem finnst í náttúrunni er kallað balsam eða græðismyrsl(ilmkvoða).
Hoya benvergarai

Hoya benvergarai er fjölær jurt í vaxblómaættkvísl. Útbreiðslan er í Filippseyjum.
Hoya buruensis

Hoya buruensis er fjölær jurt í vaxblómaættkvísl. Útbreiðslan er í Mólúkkaeyjum (Buru).
Hoya commutata

Hoya commutata er fjölær jurt í vaxblómaættkvísl. Útbreiðslan er í suðaustur Kína og Myanmar.
Hoya danumensis

Hoya danumensis er fjölær jurt í vaxblómaættkvísl. Útbreiðslan er á Súmötru og Borneó.
Hoya desvoeuxensis

Hoya desvoeuxensis er fjölær jurt í vaxblómaættkvísl. Útbreiðslan er á Fiji.
Illska

Illska er hugtak sem hefur gríðarlega víðtæka merkingu og nær ótútskýranlegt vegna afstæðs skilnings á hvað hægt sé að skilgreina sem illsku. Ólíkir mannhópar, menningarheimar og trúarbrögð geta skilgreint illsku á ólíkan hátt. En þó er hægt að fullyrða að einn allsherjar almennur skilningur sé til hjá flestum mannhópum jarðar á að illska sé fjarvera samkenndar. Illsku hefur verið lýst sem andstæðu góðs eða góðmennsku þ.e. kærleika, samkenndar og ástar. En illsku er einnig lýst sem öfgakenndu formi sjálfselsku eða sjálfhverfu. Í sumum trúarbrögðum, einkum austrænum, er illska einfaldlega séð sem öfgakennt form fávísi, þekkingarleysis eða heimsku.

Ólíkur skilningur er á illsku eftir ólíkum menningarheimum og fer það oftast eftir trúarlegri heimsýn, þá hvort um siðferðislega tvíhyggju sé að ræða: þar sem hið góða er allsherjar (Guð) og heyir baráttu við að útrýma hinu illa (Satan) sem er einnig allsherjar sbr. kristni, gyðingdóm og íslam, eða hvort um nátúralíska heildarhyggju sé að ræða: þar sem hið góða (ljós og regla) og illt (myrkur og óregla) eru séð sem tvær hliðar á sama guðdómlega veruleikanum sbr. hindúisma og norræna goðafræði. Svo Guð fyrir hinum fyrrnefnda væri algjörlega góður og sýnir aldrei grimmd, en Guð fyrir þeim síðarnefnda er bæði góður og illur, og sýnir grimmd eða kærleika til skiptis til að viðhalda jafnvægi á milli reglu og óreglu.
Hoya dictyoneura

Hoya dictyoneura er fjölær jurt í vaxblómaættkvísl. Útbreiðslan er á Nýju Guíneu.
Hoya edenii

Hoya edenii er fjölær jurt í vaxblómaættkvísl. Útbreiðslan er frá Nepal austur til Assam héraðs í Indlandi.
BRICS

BRICS eru samtök fimm nývaxtarlanda: Brasilíu, Rússlands, Indlands, Kína og Suður-Afríku. Heitið er skammstöfun mynduð úr fyrsta staf landaheitanna á ensku. Upphaflega voru fyrstu fjögur löndin flokkuð sem „BRIC“ (eða „BRICs“) áður en Suður Afríka bættist við árið 2010. BRICS-löndin eru þekkt fyrir að hafa mikil áhrif hvert í sínum heimshluta; Þau eru öll aðilar að G20. Frá 2009 hafa BRICS-löndin hist árlega á formlegum leiðtogafundum. Kína hélt 9. leiðtogafund BRICS-landanna í Xiamen í september 2017, og Brasilía hélt síðasta, eða 11. leiðtogafundinn 13.-14. nóvember 2019.

Árið 2015 voru íbúar BRICS-landanna 3,1 milljarður, eða um 41% jarðarbúa; Fjórir af fimm aðilum (nema Suður-Afríka) eru í hópi 10 fjölmennustu ríkja heimsins. Frá árinu 2018 höfðu þessar fimm þjóðir samanlagða landsframleiðslu upp á 18,6 billjón bandaríkjadala að nafnvirði, eða um 23,2% af vergri heimsframleiðslu, og samanlagða landsframleiðsla (VSJ) upp á 40,55 billjón bandaríkjadala (32% af heimsframleiðslunni) og áætlaða 4,46 milljarða bandaríkjadala í samanlögðum gjaldeyrisforða. BRICS-samstarfið hefur fengið bæði lof og gagnrýni frá fjölmörgum álitsgjöfum. Tvíhliða samskipti BRICS-þjóða eru aðallega á grundvelli afskiptaleysis, jafnræðis og gagnkvæms ávinnings.
Hoya fetuana

Hoya fetuana er fjölær jurt í vaxblómaættkvísl. Útbreiðslan er á Samóa.
Hoya forbesii

Hoya forbesii er fjölær jurt í vaxblómaættkvísl. Útbreiðslan er í vestur Malasíu.
Hoya ischnopus

Hoya ischnopus er fjölær jurt í vaxblómaættkvísl. Útbreiðslan er á Nýju Guíneu.
Hoya oligantha

Hoya oligantha er fjölær jurt í vaxblómaættkvísl. Útbreiðslan er á Nýju Gíneu.
Hoya trigonolobos

Hoya trigonolobos er fjölær jurt í vaxblómaættkvísl. Útbreiðslan er á eyjaklasa austan við Nýju Gíneu.
Hoya isabelaensis

Hoya isabelaensis er fjölær jurt í vaxblómaættkvísl. Útbreiðslan er á Filippseyjum.
Þorbjörg Sigríður Gunnlaugsdóttir

Þorbjörg Sigríður Gunnlaugsdóttir (f. 23. maí 1978) er íslenskur lögfræðingur og stjórnmálamaður sem hefur setið á Alþingi í Reykjavíkurkjördæmi norður fyrir Viðreisn frá árinu 2020.

Þorbjörg nam lögfræði við Háskóla Íslands og hlaut LL.M-gráðu frá Columbia-háskóla í New York. Hún hefur unnið hjá embætti ríkissaksóknara og hjá lögreglustjóranum á höfuðborgarsvæðinu við meðferð sakamála, sér í lagi við málflutning í kynferðisbrotamálum sem aðstoðarsaksóknari hjá fyrrnefnda embættinu.

Þorbjörg varð sviðsstjóri lagadeildar Háskólans á Bifröst árið 2015.

Þorbjörg skipaði annað sæti á lista Viðreisnar í Reykjavíkurkjördæmi norður í Alþingiskosningunum 2017 en náði ekki kjöri á þing. Hún tók sæti á þingi þann 14. apríl 2020 eftir að Þorsteinn Víglundsson, oddviti Viðreisnar í kjördæminu, sagði upp þingsæti sínu.
Hoya persicina

Hoya persicina er fjölær jurt í vaxblómaættkvísl. Útbreiðslan er á Filippseyjum.

Fræðiheitið (persicina) vísar til litar blómanna, en þau eru ferskjulituð.